title: Mercau
text: El termin mercau (u mercato, forma conservadera con a xorda intervocalica) en economía tien dos acepcions prencipals, una indica o puesto (tamién en sentiu fegurau) a on se reyalizan os intercambeos economico-comercials de materias primas, biens, servicios, diners, instrumentos financiers etc, a segunda se refiere a o mecanismo institucional por meyo d'o qual se desenvolica un comercio.
  
  Os diferents mercaus se pueden clasificar seguntes os criterios siguients:
   Grau de concentración: numero d'interpresas u vendedors que i hai en o mercau. Tamién o numero de demandants.
   Influyencia sobre o pre: os pres pueden estar marcaus por o mercau u puet estar que as interpresas i puedan influyir.
   Grau d'homocheneidat/ tipo de producto: un mercau ye homochenio quan os productos son intercambeables.
   Intensidat de competencia: a tensión en que as interpresas luitan adintro d'o mercau por vender más.
   Grau de transparencia / información perfecta u imperfecta: información de que disponen tanto vendedors como crompadors sobre o producto que se vende en o mercau.
   Barreras de dentrada u salida: obstaclos que impedisen salir u dentrar en o mercau (un paradigma de barrera son os aranzels).
  
  Referencias